UPDATE: "Este o decizie la nivelul Consiliului de Administratie, care, din punctul meu de vedere este ilegala. Asta pentru ca de trei ani de zile Ministerul Educatiei Nationale asigura plata diplomelor pentru examenul de bacalaureat. Nu vad un motiv din partea CA sa ceara taxe suplimentare pentru eliberarea aesctor acte. Deocamdata, cazul este in atentia Inspectoratului Scoalar General Suceava. Asteptam finalizarea investigatiilor sa vedem ce aspecte juridice sta in spatele acestei decizii a CA-ului", a declarat pentru Hotnews ministrul Educatiei, Liviu Pop, care a subliniat ca spera ca investigatia sa se finalizeze cel mai repede.Pop a mai spus ca "Intr-adevar in lege se spune ca scoala poate percepe taxe, dar numai cele prevazute in lege, dar in Legea Educatiei Nationale nu este prevazuta nicaieri taxa pentru eliberarea actelor de studii, fapt pentru care trebuie sa respectam Legea Educatiei".Absolventii Colegiului "Alexandru cel Bun" din Gura Humorului nu pot intra in posesia diplomei de Bacalaureat decat daca platesc o taxa. Asta, in contextul in care ministrul Educatiei, Liviu Pop, sustine ca educatia in Romania este gratuita conform Constitutiei".Culmea situatiei este ca liceul taie si chitante pentru un lucru care este gratuit."Invatamantul este gratuit. Am vorbit cu colegii si mi-au zis ca taxa care le este impusa oscileaza de la un caz la altul. Am cerut colegului meu de la Suceava sa ia legatura cu Inspectoratul Scolar General de la Suceava, iar din ce mi-a transmis el, motivatia directorului liceului ar fi ca scoala nu primeste bani de la Consiliul Local pentru diplomele elevilor. Este inca o dovada ca sistemul este putred de coruptie", a declarat pentru Hotnews presedintele Consiliului National al Elevilor, Vlad Stefan.Contactat telefonic, ministrul Educatiei, Liviu Pop, a spus ca "eliberarea diplomei de Bacalaureat este gratuita, dar trebuie sa verific situatia. Poate sunt cazuri de elevi care au absolvit acum 4-5 ani si li s-a cerut o taxa de arhivare. Am contactat Inspectoratul din Suceava, dar nici Inspectoratul nu stia. Verificam acum".